11. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 271 της 11/22 Απρ. 1982 (ΦΕΚ Α΄ 48) Μεταφορά της Υπηρεσίας και των αρμοδιοτήτων του Προγράμματος Ελέγχου Ρυπάνσεως Περιβάλλοντος Μείζονος Περιοχής Αττικής (ΠΕΡΠΑ) από το Υπουργείο Κοινωνικών Υπηρεσιών, στο Υπουργείο Χωροταξίας, Οικισμού και Περιβάλλοντος. Έχοντας υπόψη: 1.Τις διατάξεις του Νόμ. 1032/1980 «περί συστάσεως Υπουργείου Χωροταξίας, Οικισμού και Περιβάλλοντος» (Φ.Ε.Κ. 57/Α) και ειδικώτερα τα άρθρ. 3, 4 παρ. 2 και 6 παρ. 5. 2.Τις διατάξεις του Νομ. 1199/1981 «περί ρυθμίσεως θεμάτων καταστάσεως υπαλλήλων του Δημοσίου, των Ν.Π.Δ.Δ., των Οργανισμών Τοπικής Αυτοδιοικήσεως και άλλων τινών συναφών διατάξεων» (Φ.Ε.Κ. 237/Α) και ειδικότερα το άρθρ. 27. 3.Τις διατάξεις των άρθρ. 3 και 11 παρ. 2 του Π.Δ. 544/1977 «περί Οργανισμού του Υπουργείου Κοινωνικών Υπηρεσιών» (Φ.Ε.Κ. 178/Α/25.6.1977). 4.Τις διατάξεις του άρθρ. 13 του Νόμ. 991/1979, για την άσκηση του επαγγέλματος του Ψυχολόγου στην Ελλάδα και για άλλες διατάξεις, (Φ.Ε.Κ. 278/Α/20. 12.1978). 5.Την υπ’ αριθ. 187/1982 γνωμοδότηση του Συμβουλίου της Επικρατείας, με πρόταση των Υπουργών Συντονισμού, Προεδρίας Κυβερνήσεως, Οικονομικών, Κοινωνικών Υπηρεσιών και Χωροταξίας, Οικισμού και Περιβάλλοντος, αποφασίζουμε: Άρθρ.1.-1.Μεταφέρεται στο Υπουργείο Χωροταξίας, Οικισμού και Περιβάλλοντος από το Υπουργείο Κοινωνικών Υπηρεσιών η Υπηρεσία Ελέγχου Ρυπάνσεως Περιβάλλοντος Μείζονος Περιοχής Αττικής (ΠΕΡΠΑ), η οποία εντάσσεται στην Ειδική Υπηρεσία Χωροταξίας, Οικισμού και Περιβάλλοντος (ΕΥΧΟΠ) Π.Δ. 250/1981 (Φ.Ε.Κ. 67Α/1981). 2.Μεταφέρονται επίσης με την παραπάνω Υπηρεσία και οι αρμοδιότητες του Προγράμματος Ελέγχου Ρυπάνσεως Περιβάλλοντος Μείζονος Περιοχής Αττικής (ΠΕΡΠΑ), δηλαδή ο έλεγχος ρύπανσης της ατμόσφαιρας, θαλλασινών νερών και του περιβάλλοντος από θορύβους και απορρίματα. Άρθρ.2.-1.Μεταφέρονται επίσης στο Υπουργείο Χωροταξίας, Οικισμού και Περιβάλλοντος: α)Οι συσταθείσες με σχέση εργασίας ιδιωτικού δικαίου βάσει των διατάξεων του άρθρ. 4 του Ν.Δ. 385/1969 με τις υπ’ αριθ. Γ1/10056/24.8.72, Γ4/184/1.2.74, ΖΙα/23392/2.4.76 κοινές αποφάσεις Υπουργών Συντονισμού, Προεδρίας Κυβερνήσεως, Οικονομικών και Κοινωνικών Υπηρεσιών, 50 θέσεις επιστημονικού προσωπικού με ειδική απασχόληση σε θέματα ρύπανσης περιβάλλοντος, 35 θέσεις βοηθητικού τεχνικού προσωπικού, 23 θέσεις διοικητικού Β΄ Κατηγορίας, 5 θέσεις οδηγών αυτοκινήτων και 7 θέσεις προσωπικού Γ΄ Κατηγορίας, που διατηρήθηκαν με το άρθρ. 13 Νόμ. 991/1979 και μετά τη λήξη (31.12.1979) της συνεργασίας Ελλάδος με το πρόγραμμα αναπτύξεως των Ηνωμένων Εθνών (UNDP) της Παγκόσμιας Οργάνωσης Υγείας (WHO). β)Το προσωπικό ιδιωτικού δικαίου διαφόρων κατηγοριών και ειδικοτήτων που υπηρετεί στο Υπουργείο Κοινωνικών Υπηρεσιών, Δ/νση Υγειονομικής Προστασίας Περιβάλλοντος (ΠΕΡΠΑ), και προσλήφθηκε βάσει του άρθρ. 4 Ν.Δ. 385/1969 και Νόμ. 993/1979 του οποίου οι συμβάσεις εργασίας παρατάθηκαν σε αόριστο χρόνο με τις διατάξεις του άρθρ. 13 Νόμ. 991/1979 καθώς και το προσωπικόν, του οποίου οι συμβάσεις παραμένουν ορισμένου χρόνου και δεν είχαν λήξει μέχρι τις 31.12.1981, δηλαδή: Επιστημονικό Προσωπικό: α)6 θέσεις Πολιτικών Μηχανικών. β)2 θέσεις Μηχανολόγων Μηχανικών. γ)7 θέσεις Χημικών Μηχανικών. δ)2 θέσεις Τοπογράφων Μηχανικών. ε)5 θέσεις Χημικών. στ)4 θέσεις Φυσικών. ζ)2 θέσεις Μαθηματικών. η)1 θέση Μαθηματικού - Στατιστικού. θ)2 θέσεις Βιολόγων. ι)1 θέση Βακτηριολόγου. ια)2 θέσεις Διοικητικών Α.Τ. ιβ)1 θέση Νομικού. ιγ)1 θέση Στατιστικολόγου. Βοηθητικό Τεχνικό Προσωπικό ΑΡ: α)8 θέσεις Εποπτών Δημοσίας Υγείας. β)14 θέσεις Εργαστηριακών βοηθών. γ)2 θέσεις Σχεδιαστών. δ)1 θέση Ηλεκτρολόγου. ε)1 θέση Ηλεκτρονικού. στ)1 θέση Επισκέπτριας αδελφής. Διοικητικό Προσωπικό Β΄ Κατηγορίας: α)1 θέση Τηλεφωνήτριας. β)1 θέση Γραμματέως. γ)6 θέσεις Δακτυλογράφων. δ)12 θέσεις Γραφέων. Προσωπικό Σ.Ε. Κατηγορίας: α)5 θέσεις Οδηγών. β)4 θέσεις Κλητήρων. γ)3 θέσεις Καθαριστριών. Άρθρ.3.-1.Μετά της υπηρεσίας μεταφέρονται στο Υπουργείο Χωροταξίας, Οικισμού και Περιβάλλοντος και το σύνολο του εξοπλισμού της (επιστημονικά όργανα, μηχανήματα, εργαλεία, έπιπλα, σκεύη, βιβλία, αρχεία, βιβλιοθήκες κτλ). 2.Κατά τη σχετική διαδικασία, μεταφέρονται οι πιστώσεις του έργου 291007 Σ.Α.Ε. 8291 του προγράμματος Δημοσίων Επενδύσεων, στο Υπουργείο Χωροταξίας, Οικισμού και Περιβάλλοντος. (Αντί για τη σελ. 90,515)Σελ. 90,515(α) Τεύχος ΣΤ52-Σελ. 25 Υπουργείο Χωροταξίας Οικισμού και Περιβάλλοντος 23.Α.αα.11

[Source: greek_legal_code_raptarchis | Tokens: 4068]